Käskkiri
	21.07.2015 nr 686	
Toetuse andmine rakendusasutuse tegevusteks prioriteetse suuna nr 8 „Roheline infrastruktuur ja hädaolukordadeks valmisoleku suurendamine“ meetme tegevuse 8.1.6 “Kaitstavate liikide ja elupaikade inventuurid ja andmehõive” raames ja meetme tegevuste 2015–2023 tegevuskava ning eelarve kinnitamine		
Perioodi 2014–2020 struktuuritoetuse seaduse § 16 lõike 1 alusel:

1.	Kehtestan toetuse andmise tingimused meetme tegevuse nr 8.1.6 „Kaitstavate liikide ja elupaikade inventuurid ja andmehõive“ elluviimiseks (lisa 1).

2.	Kinnitan meetme tegevuse nr 8.1.6 „Kaitstavate liikide ja elupaikade inventuurid ja andmehõive“ 2015. aasta tegevuskava ja eelarve (lisa 2).

3.	Volitan Keskkonnaametit täitma projekti elluviija ülesandeid.

Käskkirja saab vaidlustada 30 päeva jooksul arvates selle teatavakstegemisest esitades vaide Keskkonnaministeeriumile haldusmenetluse seaduses sätestatud korras, arvestades perioodi 2014–2020 struktuuritoetuste seaduse §-i 51.

(allkirjastatud digitaalselt)

Marko Pomerants
Minister

Saata: Keskkonnaamet; Sihtasutus Keskkonnainvesteeringute Keskus